armvectores/hy_wikipedia_2023 huggingface dataset:
Ամառվա գիշերը գյուղում

«Ամառվա գիշերը գյուղում», Հովհաննես Թումանյանի բանաստեղծություններից՝ գրված 1887 թվականին։

            ***

ԱՄԱՌՎԱ ԳԻՇԵՐԸ ԳՅՈՒՂՈՒՄ
Լուսընկա գիշեր,                Երկինքը պայծառ,
Անհամար աստղեր
Ցոլցլում են վառ։
Քընած է արդեն
Հովտի մեջ գյուղը,
Մըթնած ու լուռ է
Գյուղացու հյուղը։
Հոգնած գյուղական
Ընտանիքն ահա
Սրահում, կալում,
Կամ կըտրի վրա։
Երկընքի դիմաց
Գրկված են քընած,
Վերևիցն, ասես,
Ժըպտում է աստված։
1887թ


== Պատմություն ==
Հովհաննես Թումանյանն «Ամառվա գիշերը գյուղում» բանաստեղծությունը գրել է 1887 թվականի օգոստոսի 10-ին։ Տ․ Փիրումյանն իր հուշերում գրել է, որ Թումանյանն այս ոտանասվորը գրել է «Թիֆլիսի Մթածմինդա սարից մի լուսնյակ գիշեր քաղաքը դիտելուց և նրա աղմուկներն իր հայրենի Դսեղ գյուղի հանդարտության հետ համեմատելուց հետո»։
Բանաստեղծության ինքնագիրը չի պահպանվել։
Արամ Առաքելյանն իր հուշերում ասել է, որ Թումանյանի ինքնագիրը եղել է «գրելու թղթի թերթերից կարած» այն տետրում, որը 1888 թվականին Հովհաննես Թումանյանը ցույց է տվել Ներսիսյանի դպրոցի բարձր դասարանցի ընկերներին՝ Դավիթ Շահլամյանին, Գրիգոր Վանցյանին, Արամ Առաքելյանին և Արսեն Ղլտճյանին։
Եղիշե Չարենցի անվան գրականության և արվեստի թանգարանի Թումանյանի ֆոնդի № 1418-ում պահվում է 1908 թվականի «Լուսաբեր, դասագիրք, Բ տարի» գրքի մի էջ, որտեղ 3-16-րդ տողերը գրված են հենց Թումանյանի ձեռքով։
Առաջին անգամ բանաստեղծությունը «Ամառվա գիշերը գյուղում» վերնագրով տպագրվել է Մոսկվայում 1890 թվականին լույս տեսած բանաստեղծությունների ժողովածուի I հատորում (էջ 76-78)։ Առանց վերջին քառատողի տպագրվել է 1893 թվականին Թիֆլիսում լույս տեսած «Դաշնակներ» գրքում։


== Ծանոթագրություններ ==
Ֆլաբեր

Ֆլաբեր (անգլ.՝  Flubber от Fly Rubber), 1997 թվականին արտադրված ամերիկյան ֆանտաստիկ կատակերգություն, որը 1961 թվականին արտադրված «The Absent-Minded Professor» («Մոռացկոտ պրոֆեսորը») ֆիլմի վերափոխված տարբերակն է:
Ֆիլմի կարգախոսը հետևյալն է. «The stuff dreams are made of. Catch it if you can!» («Այն, ինչից ստեղծվում են երազանքները: Բռնի՛ր այն, թե կարող ես»):


== Սյուժե ==
Քիմիայի ցրված ուսուցիչ Ֆիլիպ Բրեյնարդը (Ռոբին Ուիլյամս) երկար ժամանակ երազում է հայտնագործել մետաստաբիլ նյութ. միակ ելքը, որով կկարողանա վաստակել միջոցներ քոլեջը, որտեղ նա դասավանդում է, փակվելուց փրկելու համար: Իր տուն-լաբորատորիայում կատարած փորձերը չեն դադարում: Նա 2 անգամ ուշանում է Սառայի հետ իր հարսանիքից, որը նույնպես աշխատում է քոլեջում: Բայց մի անգամ, պատահական կերպով կատարվում է քիմիական ռեակցիա, որը արձակում է ֆլաբեր՝ դոնդողանման մի նյութ, որն ի զորու է անհավատալի հզորության էներգիա կենտրոնացնել:  Պրոֆեսորի ուրախությունը սակայն կարճ է տևում: 2 չարագործներ ներխուժում են պրոֆեսորի տուն և գողանում են ֆլաբերը: Բայց նրանք դեռ չգիտեն, թե ինչի է ընդունակ այդ աչքի չընկնող, դոնդողանման նյութը:


== Դերասանական կազմ ==
Ռոբին Ուիլյամս — պրոֆեսոր Ֆիլիպ Բրեյնարդ
Մարշա Գեյ Հարդեն — բժիշկ Սառա Ռեյնոլդս
Քրիստոֆեր Մաքդոնալդ — Ուիլսոն Քրոֆտ
Ռեյմոնդ Ջեյ Բերրի — Չեստեր Հոնիկեր
Կլենսի Բրաուն — Սմիթ
Թեդ Լիվայն — Ուիսոն
Ուիլ Ուիտոն — Բեննեթ Հոնիկեր
Սեմ Լլոյդ — մարզիչ Ուիլլի Բարկեր
Սքոթ Մարտին Հերշին — Ֆլաբերի ձայնը


== Պարգևներ և մրցանակներ ==
1998 — BMI Film & TV Awards — լավագույն կոմպոզիտոր (Դենիել Էլֆման)
1998 — Blockbuster Entertainment Awards — լավագույն դերասան (Ռոբին Ուիլյամս)


== Եկամուտ ==
Ֆիլմի եկամուտն ամբողջ աշխարհում կազմել է 178 միլիոն դոլար:


== Ծանոթագրություններ ==


== Արտաքին հղումներ ==
«Ֆլաբեր»(անգլ.) ֆիլմը Internet Movie Database կայքում
Ֆլաբեր(անգլ.) ֆիլմը Rotten Tomatoes կայքում
«Ֆլաբեր»(անգլ.) ֆիլմը Box Office Mojo  կայքում
Թրեյլեր
Սուֆանուվոնգ

Սուֆանովոնգ (լաոս.՝ ສຸພານຸວົງ, հուլիսի 13, 1909(1909-07-13), Լուանգպխաբանգ, Լաոս - հունվարի 9, 1995(1995-01-09), Վիենտյան, Լաոս), լաոսցի քաղաքական գործիչ, արքայազն։ 
1945-1949 թվականներին գլխավորել է «Լաո Իսարա» հակագաղութատիրական շարժման ազգային բանակը, 1950-1956 թթ. եղել է Լաոսի միասնական ազգային ճակատի ղեկավարը, 1956 թվականին նշանակվել է Լաոսի հայրենասիրական ճակատի (1979 թվականից՝ Լաոսի ազգային շինարարության ճակատ) կենտրոնական կոմիտեի նախագահ։ 1975-1986 թվականներին զբաղեցրել է Լաոսի Ժողովրդա-Դեմոկրատական Հանրապետության (ԼԺԴՀ) նախագահի և ԼԺԴՀ Գերագույն ազգային ժողովի նախագահի պաշտոնները։ 


== Ծանոթագրություններ ==
Գագիկ Ավետյան

Գագիկ Հովսեփի Ավետյան (նոյեմբերի 9, 1960(1960-11-09), Երևան, Հայկական ԽՍՀ, ԽՍՀՄ), հայ պետական և քաղաքական գործիչ, Հայաստանի Հանրապետության Ազգային ժողովի նախկին պատգամավոր։


== Կենսագրություն ==
Ծնվել է 1960 թ. նոյեմբերի 9-ին Երևանում։ 1990 թ. ավարտել է Տյումենի պետական համալսարանը։ Պատմաբան։
1980-1982 թվականներին ծառայել է խորհրդային բանակում։ 1979-1983 թվականներին աշխատել է Երևանի «Էլեկտրոն» գործարանում օպերատոր-ֆրեզերագործ։ 1983-1990 թվականներին եղել է Նիժնեվարտովսկի  շինարարական միավորումում հյուսն, ԼԿԵՄ կոմիտեի քարտուղար։ 1991-2003 թվականներին զբաղվել է անհատ ձեռներեցությամբ։ 2000-2003 թվականներին կուսակցական աշխատանք է կատարել «Օրինաց երկիր» կուսակցությունում։


== Քաղաքական գործունեություն ==
2003 թվականի մայիսի 25-ին ԱԺ պատգամավոր է ընտրվել ՕԵԿ համամասնական ընտրացուցակով։ ԱԺ սոցիալական, առողջապահության և բնության պահպանության հարցերի մշտական հանձնաժողովի անդամ։ ՕԵ խմբակցության անդամ։ ՕԵԿ անդամ։ 2007 թվականից Ավետյանը այլևս չի զբաղվում քաղաքականությամբ։


== Ծանոթագրություններ ==
Ձորաբերդ

Ձորաբերդ, հնադարյան ռազմավարական կառույց Հայաստանի Հանրապետության Տավուշի մարզի Նորաշեն գյուղից 12 կմ դեպի հարավ, սար տանող ճանապարհի աջ կողմում, «Չխուրի թալա» վայրում։
Համաձայն պաշտոնական տվյալների, այն վերաբերվում է մ.թ.ա. 2-1 հազարամյակին։


== Ծանոթագրություններ ==
Մկրտիչ Ավգերյան

Մկրտիչ Հայրապետի Ավգերյան (նոյեմբերի 11, 1762(1762-11-11) կամ նոյեմբերի 24, 1762(1762-11-24), Անկարա, Օսմանյան կայսրություն - մարտի 3, 1854(1854-03-03), Վենետիկ, Ավստրիական կայսրություն), աստվածաբան, լեզվաբան-բառարանագիր, թարգմանիչ։ Մխիթարյան միաբանության խորհրդական (30 տարի) և ընդհանուր աթոռակալ (20 տարի)։


== Կենսագրություն ==
1774 թվականին մտել է Սուրբ Ղազար վանք, ձեռնադրվել հոգևորական, ծավալել բեղմնավոր գիտական, մշակութային գործունեություն։ Իբրև աստվածաբան հայտնի է բազմաթիվ երկերով. ամենանշանավորը «Լիակատար վարք եւ վկայաբանութիւն Սրբոց, որք կան ի հին տօնացուցի եկեղեցւոյ Հայաստանեայց» (հ. 1–12, 1810–15) կոթողական աշխատությունն է, որտեղ լուսաբանել է սրբերի կյանքը, կատարել բանասիրական վերլուծումներ ու ճշգրտումներ։ Առանձնակի արժեք ունի 12-րդ հատորը՝ «Մնացորդք Վարուց Սրբոց արտաքոյ տօնացուցին մերոյ, յիշատակելոց ի Յայսմաւուրս կամ ի Ճառընտիրս Հայոց, որպէս եւ Յունաց եւ Լատինացւոց» (1815), որն այբբենական սկզբունքով կազմված սրբանունների բառարան է՝ հարուստ հավելյալ տվյալներով։
Գրել է կրոնաբարոյախոսական բնույթի բազմաթիվ երկեր, որոնցից «Բարի խորհուրդներ» (1809) և «Դեղ կենաց, որ է հոգեւոր բժշկարան» (1810) աշխատությունները շարադրված են արևմտահայերեն և կարևոր են վերջինիս պատմությունն ուսումնասիրելու առումով ևս։ Ավգերյանը վիթխարի աշխատանք է կատարել նաև թարգմանության ասպարեզում. լատիներենից գրաբար է թարգմանել Հեթում պատմիչի «Պատմութիւն թաթարաց»-ը (1842), Աղեքսանդր Թասսոնի «Ապացոյցք կրօնի եւ պատասխանատուութիւնք»-ը (1844), Սենեկայի «Ճառք իմաստասիրականք»-ը (1849), Կիկերոնի «Յաղագս պատշաճից»-ը (1845), Գրիգոր Մեծի «Կանոն հովուական»-ը (1846) և այլն։
Գրաբարից լատիներեն է թարգմանել Փիլոն Ալեքսանդրացու ճառերը և Եվսեբիոս Կեսարացու «Քրոնիկոն»-ը (մաս 1–2, 1818), որոնց հունարեն բնագրերը կորած են։ «Քրոնիկոն»-ն ամփոփում է հայերեն հին թարգմանության բնագիրը և հույն մատենագիրների գրվածքներում պահպանված հունարեն հատվածները։ Ավգերյանի գլուխգործոցն է «Նոր բառգիրք հայկազեան լեզուի» կամ «Նոր հայկազեան բառարան»-ը (հ. 1–2, 1836–37, համահեղինակներ՝ Գ. Ավետիքյան, Խ. Սյուրմելյան)։ Հրատարակել է նաև «Առձեռն բառարան հայկազնեան լեզուի» (1846, 1865 երկրորդ տպագրութիւն)։


== Ծանոթագրություններ ==


== Արտաքին հղումներ ==
«Նոր բառգիրք հայկազեան լեզուի» (առցանց), Գաբրիէլ Աւետիքեան, Խաչատուր Սիւրմէլեան, Մկրտիչ Աւգերեան, Վենետիկ, 1836-1837.
«Առձեռն բառարան հայկազնեան լեզուի» (առցանց), Հ. Մկրտիչ Աւգերեան և Հ. Գրիգոր Ճէլալեան, Վենետիկ, 1865 (երկրորդ հրատարակութիւն).
Վարցլա

Վարցլա (վրաց.՝ ვარცლა), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1260 մետր բարձրության վրա։ Շրջկենտրոն Դուշեթից հեռու է 19 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 4 մարդ։


== Ծանոթագրություններ ==
(131) Վալա

(131) Վալա (անգլ.՝ Vala), աստերոիդ աստերոիդների հիմնական գոտում։ Հայտնաբերվել է 1873 թվականի մայիսի 24-ին Քրիստիան Պետերսի կողմից Քլինտոնում։
Միջին հեռավորությունը Արեգակից կազմում է 2,431291 ա. մ., առավելագույնը մոտենում է 2,2671 ա. մ. հեռավորության վրա և հեռանում 2,5955 ա. մ., իսկ Երկրի ուղեծրին Վալա աստերոիդը նվազագույնը մոտենում է 1,259 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1384,69 երկրային օրվա ընթացքում, իր ուղեծրով շարժվելով միջինում 0,259985 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,96° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Վալա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆուտբոլի Անգլիայի գավաթ 1978-79

Ֆուտբոլի Անգլիայի գավաթ 1978-79 (անգլ.՝ 1978-79 FA Cup), Ֆուտբոլի Անգլիայի գավաթի 98-րդ խաղարկությունն է, որում հաղթեց «Արսենալ» ֆուտբոլային ակումբը։


== Եզրափակիչ ==
Թունաթափ սուր

Թունաթափ սուր (լատ.՝ Cynanchum acutum), թունաթափազգիների ընտանիքի երկշաքիլավոր, ծլարմատավոր մոլախոտ։ Ունի հողի մեջ շատ խորը գնացող, լավ զարգացած առանցքային արմատ, որի վրա, արմատավզիկից 15-20 սմ խորությամբ, գտնվում են ածման բողբոջները։ Վերջիններից առաջանում է արմատային ցրուկը, որը սկզբնական շրջանում աճում է հորիզոնական ուղղությամբ և հիշեցնում է ստորգետնյա ցողուններ։
Հայտնի ենթատեսակն է՝ Cynanchum acutum subsp. sibiricum (Willd.) Rech.f.:


== Տարածումը և բնական միջավայրը ==
Կոսմոպոլիտ բույսերը լավ տարածված են Եվրոպական երկրներում, Հյուսիսային Աֆրիկայում և Ասիայում։
Ռուսաստանում դրանցից հանդիպում են Կովկասում, երկրի եվրոպական հատվածում և Սիբիրում։
ՀՍՍՀ ցածրադիր ու նախալեռնային գոտիներում աղբոտում է հացահատիկային կոիլտուրաների, խոտաբույսերի ցանքերն ու բազմամյա տնկարկները։


== Արմատներ ==
Արմատավզիկից դուրս են գալիս մերկ կամ վերին մասում թավոտ, թխագորշ երանգավորմամբ բազմաթիվ ցողուններ, որոնք ուղղականգուն բույսերիհարևանության դեպքում փաթաթվող են։


== Տերևներ ==

Տերևները սրտաձև, եռանկունաձև են, կոթունավոր, պարզ խոշոր։


== Ծաղիկ ==
Ծաղիկները հավաքված են հովանոցաձև ծաղկափթթության վրա՝ տերևածոցերում։ Ծաղկապսակը սպիտակ կամ վարդագույն է, անվաձև։ Ունի նշտարաձև տերևապտուղ։ Մեկ բույսը նպաստավոր պայմաններում կարող է տալ մինչև 1500 սերմ։


== Սերմ ==

Սերմերը տարածվում են քամու միջոցով։ Ցանքերում կամ մարգագետնատիպ հողատեսքերում բույսը կազմում է շրջանաձև թոփուններ, որոնց միջավայրում մշակովի բույսերը կամ դուրս են մղվում, կամ խիստ ճնշվում են։


== Ցողուն ==
Հասունանալուց հետո ցողունները կոշտանում են և չորանում։ Կենսունակ են մնում արմատները, նրանց ցրուկներն ու բողբոջները՝ խանգարելով հացաբույսերի կոմբային բերքահավաքին։


== Պաշտպանություն ==
Բույսը գրանցված է կարմիր գրքում՝ Թաթարական հանրապետությունում (Ռուսաստան)։


== Ծանոթագրություններ ==


== Գրականություն ==
Ռ. Ա. Կարապետյան - Հայաստանում տարածված մոլախոտերի ատլաս, «լույս» հրատարակչություն, Երևան - 1980 թվականի։
Կրոմեր (քաղաք)

Կրոմեր (անգլ.՝ Cromer), անգլիական Նորֆոլկ կոմսության հյուսիսային ափին առափնյա քաղաք է և քաղաքացիական ծխական համայնք։ 2016 թվականին քաղաքում բնակվել է 7972 մարդ։ Առողջարանային քաղաք, որը հայտնի է իր խեցգետիններով։


== Աշխարհագրական դիրք ==
Կրոմերը գտնվում է Հյուսիսային ծովի Նորֆոլկի ափին, Շերինգհեմի և Օվերստրանդի միջև։ Այն հիմնականում կանգնած է ծովի մոտ գտնվող ժայռերի վրա՝ շրջապատված անտառապատ բլուրներով։
Քաղաքն ունի փարոս, որը կառուցվել է 1833 թվականին։


== Պատմություն ==

Շիպդենն այդ տարածքում առաջին բնակավայրն էր։ Կրոմերը առաջին անգամ հիշատակվել է 13-րդ դարում և մինչև 15-րդ դարը հաճախ կապված է եղել մոտակա Շիպդենի հետ՝ Շիպդեն-բի-Կրոմեր բնակավայրում։ Շիպդենն ավելի մոտ էր ափին, քան Կրոմերը և ավերվեց ծովի կողմից Հենրիխ IV-ի ժամանակ։ Դրանից ոչինչ չէր մնացել, բացի որմնադրությանը մնացորդներից։ Կրոմերում քաղաքի որոշ հատվածներ նույնպես հեղեղվեցին և դուրս եկան ծովը (օրինակ՝ նավահանգիստը 1845 թվականին)։ 1847թվականին կառուցվել է ճեղքվածք և նոր նավահանգիստ մոտ 10000 ֆունտ ստեռլինգ արժողությամբ; և նրանք պաշտպանում էին ալիքներից։
Միջնադարում քաղաքի ծաղկման շրջանը հիմնված էր ծովային առևտրի և ձկնորսության վրա։ 18-րդ դարում քաղաքը կորցրեց իր ազդեցությունը և դարձավ փոքրիկ գյուղ եկեղեցու շուրջը։ Այնուամենայնիվ, 19-րդ դարում, ծովում արձակուրդների համար նորաձևության գալուստով, Կրոմերը դարձավ Բրայթոնի անալոգը Նորֆոլկի ափին։ Դա հանգեցրեց տների քանակի ավելացմանն ու պատմական շինությունների տեսքին։ 1877 թվականին քաղաքի մոտ բացվեց Կրոմե Հայ երկաթուղային կայարանը, իսկ 1887 թվականին հենց քաղաքում բացվեց Կրոմեր Բիչ կայարանը։ Կրոմերը մինչև Առաջին համաշխարհային պատերազմը մնաց հանրաճանաչ բարձր հասարակության հանգստավայր։ 20-րդ դարի կեսերին և դրանից հետո այն դարձել է ընտանեկան տոների քաղաք։ Քաղաքից 2 կմ հեռավորության վրա է գտնվում Կրոմեր Հալը, որը համարվում է Բասկերվիլ Հոլի նախատիպը Արթուր Կոնան Դոյլի պատմության մեջ։ Կրոմերը հիշատակվում է մի քանի վեպերում, ինչպիսիք են Ջեյն Օսթինի «Էմման», Էլիզաբեթ Գասքելի «Հյուսիս և հարավ»-ը և այլն։ Քաղաքում հանգստացել են 19-րդ դարի բազմաթիվ հայտնի մարդիկ։


== Բնակչություն ==
2016 թվականին քաղաքի բնակչությունը կազմում էր 7972 մարդ։ Դրանցից՝ տղամարդկանց 48,0%-ը, իսկ կանանց՝ 52,0%-ը։ Տարիքային բաշխվածությունը հետևյալն է՝ 13.9% մինչև 18 տարեկան, 50.7% 18-ից 64 տարեկան, 35.4% 65 տարեկանից բարձր։ Քաղաքի բնակչության 98,0%-ը սպիտակամորթ էր, 1,0%-ը՝ ասիական ծագում։
Բնակչության դինամիկան.


== Ծանոթագրություններ ==
Սենտ Անդիոլ

Սենտ Անդիոլ (ֆր.՝ Saint-Andiol), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2012 թվականի դրությամբ կազմում է 3298 մարդ, բնակչության խտությունը` 206.00 մարդ/կմ²։ Բնակավայրը զբաղեցնում է 16 կմ² տարածք։


== Աշխարհագրություն ==
Գտնվում է Փարիզ քաղաքից 600 կմ հարավ, Մարսել քաղաքից` 70 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 2035 աշխատունակ (15-64 տարեկան)  բնակիչ, որոնցից ակտիվ էին 1492-ը, իսկ ոչ ակտիվները` 543։ Ակտիվության ցուցանիշը կազմում է 73,3 %։ 1492 աշխատունակ մարդկանցից աշխատել է 1271 անձ (691 տղամարդ և 580 կին)։ Գործազուրկ են եղել 221 անձ (99 տղամարդ և 122 կին)։ 543 անաշխատունակներից 180-ը եղել են աշակերտներ կամ ուսանողներ, 170-ը` թոշակառուներ, իսկ 193-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Վեզեր (այլ կիրառումներ)

Վեզեր, կարող է վերաբերել՝

Վեզեր - գետ Գերմանիայում
Վեզեր - գետ Ֆրանսիայի հարավում
Պեգաս

Անվան այլ կիրառումների համար տե՛ս՝ Պեգաս (այլ կիրառումներ)
Պեգասոս (հին հունարեն՝ Πήγασος), առասպելական թևավոր նժույգ հին հունական դիցաբանության մեջ։


== Կենսագրություն ==
Ծնվել է Գորգոն Մեդուզայի մարմնից, երբ նրան սպանել է Պերսևսը։ Հետագայում հերոս Բելլերոփոնտեսը աստվածների օգնությամբ սանձելով Պեգասոսին հաղթել է Քիմերա հրեշին։ Պեգասոսի կճղակի հպումից Հելիկոն լեռան վրա բխել է Հիպպոկրենե աղբյուրը, որի ջուրը ներշնչել է բանաստեղծներին («Պեգասոսին թամբել» արտահայտությունն ստացել է բանաստեղծ լինելու իմաստ)։
Մելքոն Հովհաննիսյան

Մելքոն (Մելքում) Մովսեսի Հովհաննիսյան (1949, նոյեմբերի 22, Բուզլուխ, ԼՂՀ Շահումյանի շրջան), հայ նկարիչ։


== Կենսագրություն ==
1965-1969 թվականներին սովորել է Երևանի գեղարվեստի ուսումնարանը, 1975 թվականին՝ Երևանի գեղարվեստա-թատերական ինստիտուտը
։ 
Ստեղծել Է բազմաժանր գործեր, խորհրդանշական կտավներ՝

«Զգացմունք», 1993
«Հավատքի լույսը», 2000 բնանկարներ
«Լճափին», 2003
«Անտառում», 2003
« Աշնանային բնանկար», 2004Դիմանկարներ՝

«Աղջկա դիմանկար»
«Մերին», 2003Քանդակներ՝

Առատություն 1989Հարթաքանդակ

«Մոսկվա»Գոբելեններ՝

«Ուրախություն», 1980, ՌԴ մշակույթի նախարարության ֆոնդ
«Հաղթական պար Բեռլինում», 1985, ՌԴ մշակույթի նախարարության ֆոնդ


== Ցուցահանդեսներ ==
Անհատական ցուցահանդեսներ է ունեցել Շարժայում (ԱՄԷ, 1994), Մոսկվայում (2001)։


== Ծանոթագրություններ ==


== Աղբյուրներ ==
Մելքոն Հովհաննիսյանի կտավները
Մյունսթեր (Լեխ)

Մյունսթեր  (գերմ.՝ Münster), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 1011 մարդ է (2010 թվականի դեկտեմբերի 31–ի տվյալներով)։ Զբաղեցնում է 16,20 կմ² տարածք։ Պաշտոնական կոդ՝ 09 7 79 187։


== Ծանոթագրություններ ==


== Արտաքին հղումներ ==
պաշտոնական կայք
Սուրբ Թորոս (Կյուրինի գավառ)

Սուրբ Թորոս, գյուղ Արևմտյան Հայաստանում, Սեբաստիայի վիլայեթի Կյուրինի գավառակում։


== Բնակչություն ==
XIX դարի կեսերին ուներ 150 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սոսոնկա (գյուղ, Վիննիցայի շրջան)

Անվան այլ կիրառումների համար տե՛ս՝ ՍոսոնկաՍոսոնկա (ուկրաիներեն՝ Сосонка), գյուղ Ուկրաինայի Վիննիցայի մարզի Վիննիցայի շրջանում։ Հիմնադրվել է 1756 թվականին։ Գտնվում է Դեսնա գետի (Հարավային Բուգի ձախ վտակ) ափին։
Գյուղի մոտ է գտնվում «Սոսոնկա» երկաթուղային կայարանը և «Դեսենկա» երկաթուղային կանգառը։ Կայարանում կանգ են առնում ծայրամասային էլեկտրագնացքները՝ Կազատին-Վիննիցա-Ժմերինկա և որոշ տարածաշրջանային գնացքներ։
2001 թվականի տվյալներով Սոսոնկա գյուղում բնակվել է 2368 մարդ։ Բնակավայրը զբաղեցնում է 0,377 կմ² տարածք, բնակչության խտությունը՝ 6281,17 մարդ/կմ²։
Գյուղում է գտնվում Ուկրաինայի ուղղափառ եկեղեցու Վիննիցայի թեմի Վիննիցայի շրջանի Աստծո հրեշտակապետ Միքայելի տաճարը։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չաու-չաու

Չաու-չաու կամ Չաու, (անգլ.՝ chow-chow,  չինարեն հեշտ. 鬆獅犬 , պալլ.: Սունշի Ցուան, շուն - փամփլիկ առյուծ պահակային շուն է, լավ ուղեկից և ամենահին ցեղատեսակներից մեկը։
Չաուները պատկանում են շպիցերի խմբին, սակայն կա վարկած, որ նրանք ունեն տիբեթյան դոգի (մաստիֆի) ծագում։


== Անվանում ==

Իր գոյության տարբեր ժամանակաշրջաններում ցեղատեսակն անվանվել է տարբեր ձևերով՝ տիբեթյան մաստիֆ, թաթարական շուն, բարբարոսների շուն, սակայն արդեն հարյուրամյակ է, ինչ նկարնք կոչվում են չաու-չաու։ Կան «չաու-չաուների» ծագման մի քանի վարկածներ՝ նավի վրա գտնվող բեռների փոխադրման տեղի անվանումից՝ «չաու-չաու» մինչև «ուտելի» բառի ժարգոնային ձևց՝ «չաու»։ Սակայն դրանցից միայն երկուսն են ճիշտ։ Մեկում չաու-չաուն իր անունը ստացել է «չու» կոչվող հինավուրց շնից, իսկ մյուսում, ցեղատեսակին իր անվանումը տվել են անգլիացի վաճառականները, ովքեր վաճառում էին արևելյան համեմունքներ և Անգլիայում ապրող բոլոր չինացիներին անվանում էին չաու և չինկ։


== Պատմություն ==

Չաու-չաուն համարվում է շան ամենահին ցեղատեսակներից մեկը, և ԴՆԹ֊ի թեստերը հաստատում են դա։ Հետազոտությունները ցույց են տալիս, որ այն համարվում է ամենահին պրիմիտիվ շներից մեկը, որն էվոլյուցիայի է ենթարկված գայլից և ծագելէ Հյուսիսային Չինասատանում և Մոնղոլիայում։ Չաու-չաուն օգտագործվում է որսի մեջ, ինչպես նաև որպես պահակ։
Չինաստանում չաու-չաուն հայտնի է արդեն ավելի քան երկու հազար տարի։
Մաքրարյուն չաու-չաուները պահպանվում էին բուդդայական մենաստաններում, որտեղ զբաղվում էին նրանց բազմացումով և ունեին շների հատուկ մատյան։ Արյան թարմացումները տեղի էին ունենում բազմացնողների փոխանակության միջոցով՝ մենաստանների միջև։
Չաու-չաուի առաջին նկարագրությունը բերվել է Եվրոպայից՝ իտալացի ճանապարհորդ Մարկո Պոլոյի կողմից, որը երկար ապրել է Տիբեթում։ Չինաստանն արտաքին աշխարհից փակ լինելու պատճառով, հաջորդ անգամ չաու-չաուի մասին հաջորդ տեղեկությունները Եվրոպա են հասնում միայն 1785 թվականին՝ Գիլբերթ Ուայթի գրքից։
Անգլիայում առաջին չաու-չաուները հայտնվեցին 1830֊ական թվականներին։ Այն ժամանակ նրանց վրա ուշադրություն էին դարձնում անգլիացի շնաբույծները, որոնք զբաղվում էին այդ ցեղատեսակի լավացմամբ։ Հպարտ և արքայական չաու-չաուն, որը մենք տեսնում ենք այսօր, չի համապատասխանում հինավուրց չինականին։
Տվյալ պահին ցեղատեսակը համարվում է դեկորատիվ, սակայն իր «հին աշխատանքից» լավ է գլուխ հանում։
Ըստ հետազոտությունների, որը կատարվել է Բրիտանական Կոլումբիայի հալամսարանի գիտնականների կողմից՝ Սթենլի Քորենի գլխավորությամբ, չաու-չաուն ունի սովորելու ընկալման ամենացածր աստիճանը (80 ցեղատեսակից 77֊րդն է)։
Պատանի պարողների Եվրատեսիլ 2013

Պատանի պարողների Եվրատեսիլ 2013-ը (անգլերեն` Eurovision Young Dancers 2013) եղել է Պատանի պարողների Եվրատեսիլի 13-րդ մրցույթը։ Մրցույթը կայացել է 2013 թվականի հունիսի 14-ին Լեհաստանի Գդանսկ քաղաքում։
Մրցույթի նպատակն է 16-ից 21 տարեկան երիտասարդ պարողների միջև անցկացնել մրցակցություն և որոշել 2 լավագույն պարողներին, որը ընտրվում է պրոֆեսիոնալ ժյուրիի կողմից։
2013 թվականի մրցույթին առաջին անգամ մասնակցել են Հայաստանը և Բելառուսը։ Մրցույթին հրաժարվել էին մասնակցել Խորվաթիան, Հունաստանը, Կոսովոն և Պորտուգալիան, իսկ Չեխիան և Ուկրաինան վերադարձել են մրցույթ։


== Վայր ==
Մրցույթն անցկացվել է Գդանսկի Բալթիկ Օպերայի Տանը։ Մրցույթի անցկացման վայրը որոշվել է հյուրընկալող «TVP» հեռուստաընկերության կողմից։ Բեմի դիզայի հեղինակն է Միշել Բիալուսզը։


== Մասնակիցներ ==


== Եզրափակչի դուետ ==


== Հեռարձակող հեռուստաընկերություններ ==


== Արտաքին հղումներ ==
Մրցույթի պաշտոնական կայքը Archived 2018-02-21 at the Wayback Machine.
(8203) Ջոգոլեհման

(8203) Ջոգոլեհման (անգլ.՝ Jogolehmann), աստերոիդ աստերոիդների հիմնական գոտում։ Հայտնաբերվել է 1994 թվականի փետրվարի 7-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 3,148542 ա. մ., առավելագույնը մոտենում է 2,7496 ա. մ. հեռավորության վրա և հեռանում 3,5475 ա. մ.։ Արեգակի շուրջ մեկ ամբողջական պտույտ է կատարում 2040,62 երկրային օրվա ընթացքում, իր ուղեծրով շարժվելով միջինում 0,176417 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8203) Ջոգոլեհման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միխալիս Սիֆակիս

Միխալիս Սիֆակիս (սեպտեմբերի 9, 1984(1984-09-09), Հերակլիոն), հույն ֆուտբոլիստ, դարպասապահ, որը հանդես է եկել Հունաստանի ազգային հավաքականի կազմում։


== Կարիերա ==


=== Ակումբային ===
Սիֆակիսը «Ացալենիոս» ակումբի սան է։ 1999 թվականին տեղափոխվել է «ՕՖԻ», որտեղ մի քանի տարի խաղացել է երիտասարդական հավաքականում։ 2002 թվականին նա ակումբի հետ կնքել է մասնագիտական պայմանագիր։ «ՕՖԻ»-ում Սիֆակիսն անցկացրել է 5 մրցաշրջան, վերջին 3-ում նա հիմնական դարպասապահ է եղել։
2007/08 մրցաշրջանի մեկնարկից առաջ Սիֆակիսը պայմանագիր է կնքել հունական «Օլիմպիակոս» ֆուտբոլային ակումբի հետ։ Միխալիսը խաղացել է Անտոնիոսա Նիկոպոլիդիսայի փոխարեն և մրցաշրջանում մասնակցել միայն 2 խաղի։ «Պիրեյոս» թիմի հետ Սիֆակիսը դարձել է Հունաստանի չեմպիոն։
Սիֆակիսը հետագայում տեղափոխվել է «Արիս» ակումբ։


=== Միաջազգային ===
«ՕՖԻ»-ի խաղերի ընթացքում նա հաճախ հանդես էր գալիս Հունաստանի երիտասարդական հավաքականում և անցկացրել է 15 հանդիպում։
2009 թվականի հոկտեմբերի 14-ին Միխալիսը խաղում էր Լիխտեշտայնի ֆուտբոլի ազգային հավաքականում (2:1)։ 2010 թվականին ազգային հավաքականի գլխավոր մարզիչ Օտտո Ռեհագելը դարպասապահին ընդգրկել է Աշխարհի առաջնությունում, որտեղ նա խաղացել է որպես Ալեքսանդրոս Ցորվասին փոխարինող։


== Նվաճումներ ==
«Օլիմպիակոս»Հունաստանի չեմպիոն. 2007/08


== Ծանոթագրություններ ==


== Հղումներ ==
Официальный сайт Михалиса Сифакиса
Քլիֆթոն Մակնիլի

Քլիֆթոն Մակնիլի (անգլ.՝ Clifton McNeely,հունիսի 22, 1919(1919-06-22), Greenwood, Wise County, Texas, Տեխաս, ԱՄՆ - դեկտեմբերի 26, 2003(2003-12-26), Իրվինգ (քաղաք), Դալաս շրջան, Տեխաս, ԱՄՆ), ամերիկացի բասկետբոլիստ և մարզիչ։


== Բասկետբոլիստի կարիերա ==
Երկրորդ համաշխարհային պատերազմի ժամանակ ծառայել է ԱՄՆ-ի օդային ուժերում։ Սովորել է Տեխասի Ուեսլիանյան համալսարանում։ 1947 թվականի դրաֆթի ժամանակ ընտրվել է «Պիտսբուրգ Այրոնմեն» ակումբի կոմից՝ առաջին համարի ներքո։ Մակնիլին թիմի կազմում ոչ մի խաղ չի անցկացնում, քանի որ դրաֆտից հետո ակումբը դադարեցնում է իր գործունեությունը։ Երբեք չի խաղացել պրոֆեսիոնալ մակարդակի առաջնություններում։


== Մարզչի կարիերա ==
Ուսանողական կարիերան ավարտելուց հետո Մակնիլին ստանձնում է Տեխաս նահանգի Փամփա քաղաքի դպրոցի բասկետբոլի հավաքականի գլխավոր մարզչի պաշտոնը։ Աշխատել է շուրջ տասներեք տարի (1947֊1960) և այդ տարիների ընթացքում չորս անգամ իր թիմի հետ հաղթել նահանգի է առաջնությունը։ 1993/1994 թվականների մրցաշրջանի ժամանակ զբաղեցրել է «Հյուսթոն Քուգարզ» ուսանողական թիմի գլխավոր մարզչի օգնականի պաշտոնը։ Ավելի ուշ Քլիֆթոն Մակնիլին ընդգրկվել է Տեխաս նահանգի դպրոցական բասկետբոլի փառքի սրահում։


== Տես նաև ==
NBA դրաֆթի ժամանակ առաջին համարի ներքո ընտրված խաղացողների ցանկ


== Ծանոթագրություններ ==


== Արտաքին հղումներ ==
Obituary: Clifton McNeely (անգլ.)
Սմոլնիցա (գյուղ, Ալայիե շրջան)

Սմոլնիցա (էստ․՝ Smolnitsa), գյուղ Էստոնիայի Իդա-Վիրումաա նահանգի Ալայիե շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նայեաց սիրով

Նայեաց սիրով, Խաղաղական ժամերգության ժամանակ երգվող շարական։ Հեղինակը Սուրբ Ներսես Շնորհալին է։
Խաղաղական ժամերգությունը ուղղված է Հոգի Աստծուն և խորհրդանշում է Քրիստոսի դժոխք իջնելը և արդարների տանջանքների դադարեցումը։ Կատարվում է մայրամուտից հետո։ Աղոթքներում խնդրվում է Աստծուն՝ անդորրություն և խաղաղություն պարգևել մարդու հոգուն։ Ժամերգությունը կատարվում է մայրամուտից հետո։


== Տեքստ ==
Նայեաց սիրով, Հայրդ գթած,
Ի քո ստեղծեալ գործս ձեռաց.
Եւ զբանակս հրեշտակաց
Տուր պահապան մեզ տկարացս,
Փրկեա զանձինս ի փորձանաց,
Ի խաւարի շրջող դիւաց.
Զի ի տուընջեան և գիշերի
Տացուք քեզ փառս անլռելի։
-
Էին անեղ, անսկզբան`
Ծնունդ անճառ Որդի և Բան.
Որ արարեր զտիւ գործոյ
Եւ զգիշեր ի հանգիստ քնոյ.
Տուր ի ննջել` աչաց մարմնոյ,
Արթուն լինել մեզ ըստ հոգւոյ.
Զի ի տուընջեան և գիշերի
Տացուք քեզ փառս անլռելի։
-
Րաբուն հոգւոց բանաւորաց,
Աղբիւր լուսոյ, բաշխող շնորհաց.
Ի փակիլ դրանց բնութեանց մարմնոց,
Լոյս տուր աչաց սրտից մերոց.
Ի գիշերաց առ քեզ կանխել,
Ընդ հրեղինացն օրհնաբանել.
Զի ի տուընջեան և գիշերի
Տացուք քեզ փառս անլռելի։
-
Սուրբդ սրբոց Երրորդութիւն,
զՄեզ մաքրեա քեզ բնակութիւն.
Շնորհեա ընդ մանկանցն առագաստի
Հանգչիլ ընդ քեզ ի յանկողնի.
Տուր զհայցուած բարեկամին
զՓոխ երից նկանակին.
Զի ի տուընջեան և գիշերի
Տացուք քեզ փառս անլռելի։
-
Երևելի լոյս ստեղծեր,
զՏիւ և զգիշեր բաժանեցեր.
Ծագեա մեզ. Տէ՜ր, ի գիշերի
զճառագայթս իմանալի.
Տուր յամենայն ժամանակի
զՊահպանող աջ քո հովանի.
Զի ի տուընջեան և գիշերի
Տացուք քեզ փառս անլռելի։
-
Սիրոյ քո հուր արկեալ յերկիր`
Բորբոքեսցի ի հոգիս մեր.
զԽորհուրդ սրտից մեր մաքրեսցէ`
զԼոյս գիտութեան քո փայլեսցէ.
Ի քնոյ մահու զմեզ զարթուսցէ,
զՄիտս բոցով քո վառեսցէ.
Զի ի տուընջեան և գիշերի
Տացուք քեզ փառս անլռելի։
-
Ի քեզ նայիմք, լոյսդ անմատոյց,
Ի զգայական ծածկեալ լուսոյ.
Որ վասն մեր եդար ի գբի
Եւ ննջեցեր ի տապանի.
Առ մեզ ննջեա արթուն բնութիւն,
Հերքեա զչարին ներգործութիւն.
Զի ի տուընջեան և գիշերի
Տացուք քեզ փառս անլռելի։
-
Էիդ լուսոյ անստուերի
Պաղատանօք կամք առաջի.
Որ փակեալ դրամբք յերեկոյին
Երևեցար մետասանին.
Ընդ Թովմայի առ քեզ կոչեմք,
Տէր և Աստուած, զքեզ դաւանեմք.
Է՜ջ և առ մեզ յերեկոյիս,
Եւ տուր զողջոյն քո ի հոգիս։
-
Րամեալքս զքեզ, Տէր, աղաչեմք,
Մեզ յօգնութիւն նայեա, հայցեմք.
Պահապանդ Իսրայէլի,
Անձանց մերոց լեր հովանի.
Օթեա առ մեզ, խաղաղարար,
Զի ննջեսցուք անխռովաբար.
Եւ ընդ առաւօտս կանխեսցուք,
Օրհնել զքեզ`ընդ Հօր հոգւով։
-
Գոչման փողոյն Գաբրիէլի,
Որ ի վերջնումն գիշերի,
Լսել արա զմեզ արժանի,
Եւ յաջակողմն օդեաց դասի`
Անշէջ վառեալ զլոյս լապտերաց,
Ըստ իմաստուն հինգ կուսանաց.
Զի ընդ փեսայիդ ի յառագաստ`
Հարսունք հոգւով մտցուք ի փառս։
-
Հալածեա ի մէնջ, Տէր, նշանաւ Խաչի քո զընդիմամարտ եւ զաներեւոյթ գազանն, եւ մի տար յապականութիւն զքո ժառանգութիւնս։
-
Բարեխօսեա՛ վասն մեր, Աստուածածին Մարիամ, որ ծնար զտէր Աստուած, որ հովուերըն զԻսրայէլ, ամենազօր եւ սքանչելի փառօքն իւրովք։


== Արտաքին հղումներ ==
«Նայեաց սիրով», ձայնագրություն, Մեծի Տանն Կիլիկիո կաթողիկոսություն
«Նայեաց սիրով», տեքստը
«Նայեաց սիրով», նոտաներ, Սբ Ներսես Ընծայարան Archived 2016-03-04 at the Wayback Machine.
«Նայեաց սիրով»,կատարում են մանուկները
Եգլիզի

Եգլիզի (ռուս.՝ Еглизи), գյուղ Ռուսաստանի Լենինգրադի մարզի Տոսնենսկի շրջանի կազմում։
Բնակչությունը 2007 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրասնի Յար (գյուղ, Էնգելսկի շրջան)

Անվան այլ կիրառումների համար տե՛ս՝ Կրասնի ՅարԿրասնի Յար (ռուս.՝ Красный Яр), գյուղ Ռուսաստանի Սարատովի մարզի Էնգելսկի շրջանի կազմում։
Բնակչությունը 2002 թվականին գրանցված տվյալներով կազմում էր 3305 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կինգ Դելյուքս

«Կինգ Դելյուքս» ֆուտբոլային ակումբ, հայկական ֆուտբոլային ակումբ Աբովյան քաղաքից, հիմնադրվել է 2011 թվականին։


== Պատմություն ==
2011 թվականի մրցաշրջանի ավարտին Հայաստանում հիմնադրվել է երկու ակումբ՝ «Ալաշկերտը» և «Կինգ Դելյուքսը»։ Եթե «Ալաշկերտը» վերածնվել է, ապա «Կինգ Դելյուքս»-ը նոր է ստեղծվել։ Նրա հիմնադիրը եղել է նախկինում «Կոտայքում» հանդես եկած Գագիկ Հովհաննիսյանը, որն զբաղեցրել է գործադիր տնօրենի պաշտոնը։ Հովհաննիսյանը հավատացրել է, որ ակումբն ունի հեռահար պլաններ, որոնցից գլխավորը քաղաքի ավանդույթների վերականգնումն է։ Բայց գլխավոր մարզչի պաշտոնում նշանակվել է Արմեն Սահակյանը, որը նույնպես նախկինում հանդես է եկել «Կոտայքում»։ Ակումբի պատմության առաջին հանդիպումը կայացել է հունվարի 18-ին։ «Ուլիսի» դեմ ստուգողական հանդիպման 45-րդ րոպեին միակ գնդակը խփել է Արա Հովհաննիսյանը։
Ակումբն իր մասնակցությունն առաջին լիգայում սկսել է 2012/13 մրցաշրջանում։ Ձմեռային տրանսֆերային պատուհանի ընթացքում ակումբի կազմը համալրել են Պրեմիեր լիգայում հանդես եկող ֆուտբոլիստներից Միհրան Մանասյանը («Ուլիսից»), Արա Հովհաննիսյանը («Արարատից») և այլք։ Թիմի հիմնական խաղացողները եղել են 20-23 տարեկան տեղացի ֆուտբոլիստները։ Ապրիլի 15-ին թիմի ղեկավարությունը պաշտոնապես հայտարարել է այն մասին, որ 20 ֆուտբոլիստների հետ կնքվել են պայմանագրեր։
Առաջնությունն սկսվել է հաջողությամբ, և թիմը հավակնել է զբաղեցնել 1-ին հորիզոնականը ու անցնել ավելի բարձր դիվիզիոն։ Թիմը որոշ ժամանակ պահպանել է առաջին հորիզոնականը և ունեցել փոքր առավելություն։ Սակայն մի քանի խաղից հետո նրան հասել են մրցակիցները, որոնցից գլխավորը եղել է «Ալաշկերտը»։ 17-րդ տուրում կայացել է որոշիչ հանդիպում մրցաշարային աղուսյակում առաջատարի տեղի համար, որտեղ «Կինգ Դելյուքսը» պարտություն է կրել։ 18-րդ տուրում թիմը ոչ-ոքի է խաղացել առաջնության վերջին տեղն զբաղեցրած թիմի հետ, իսկ մի քանի օր հետո ակումբի ղեկավարությունը հայտարարել է առաջնությունից ակումբի դուրս գալու և կազմալուծման մասին։ Մի քանի խաղացողներ տեղափոխվել են Պրեմիեր լիգայի ակումբների պահեստային թիմեր, որ հանդես էին գալիս Առաջին լիգայում, ինչպես նաև «Ալաշկերտ»։


== Ծանոթագրություններ ==


== Արտաքին հղումներ ==
Ակումբի էջը footballdatabase.eu կայքում (անգլ.)
Ակումբի էջը int.soccerway.com կայքում (անգլ.)
Էթելրեդ II

Էթելրեդ II (անգլ.՝ Ethelred II, Ethelred the Unready, հին անգլերեն՝ Æðelræd Unræd, մոտ հունիսի 8, 968, Ուեսեքս, Անգլիա - ապրիլի 23, 1016, Լոնդոն, Անգլիայի թագավորություն), Անգլիայի արքա 978 - 1013 և 1014—1016 թթ.: Նրան նախորդել է Էդվարդ Տառապյալը, իսկ հաջորդել է Կանութ դանիացին։


== Ծանոթագրություններ ==
Էլխոտովո

Էլխոտովո (ռուս.՝ Эльхотово, օսերեն՝ Елхот), գյուղ Ռուսաստանի, Հյուսիսային Օսիա-Ալանիա հանրապետության Կիրովսկի շրջանի կազմում։
Բնակչությունը 2002 թվականին գրանցված տվյալներով կազմում էր 12208 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պորտուգալիայի Օլիմպիական կոմիտե

Պորտագալիայի Օլիմպիական կոմիտե (պոր.՝ Comité Olímpico de Portugal), Պորտուգալիայի ազգային օլիմպիական կոմիտե։ Հիմնադրվել և դարձել է ՄՕԿ-ի անդամ 1909 թվականին։ Գրասենյակը գտնվում է Լիսաբոնում։ Հանդիսանում է ՄՕԿ-ի, ԷՕԿ-ի և մի շարք այլ միջազգային սպորտային կազմակերպությունների անդամ։


== Տես նաև ==
Պորտուգալիան Օլիմպիական խաղերում


== Ծանոթագրություններ ==


== Արտաքին հղումներ ==
Պաշտոնական կայք
Մարկ Կլատենբուրգ

Մարկ Կլատենբուրգ (անգլ.՝ Mark Clattenburg, մարտի 13, 1975, Կոնսետ, Դարեմ կոմսություն), անգլիացի ֆուտբոլային մրցավար կանադական ծագմամբ։ Դատում է անգլիական Պրեմիեր Լիգայի խաղերը։ 2006 թվականից համարվում է ՖԻՖԱ-ի մրցավար։ Մասնագիտությամբ որակյալ էլեկտրիկ է։ Ապրում է Գոսֆորտում՝ Նյուքասլ-ափոն-Թայնում։


== Վիճակագրություն ==
Վիճակագրությունը ներառում է բոլոր դատած խաղերը՝ ներառյալ տնային, եվրոպական և միջազգային։


== Ծանոթագրություններ ==


== Արտաքին հղումներ ==
Էջը Archived 2009-12-30 at the Wayback Machine. Refworld.com-ում
Վիճակագրություն Archived 2007-10-01 at the Wayback Machine. Soccerbase.com-ում
Ժողովածու (1135)

Ժողովածու (1135), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1135 թվի տակ։ Ձեռագիրը գրվել է Սիմեոն գրիչի կողմից։ Ստացողը եղել է Թովմա վարդապետը։ Գրված է թղթի վրա, որը ունի 25X17 չափս։ Ձեռագիրը կազմված է 295 թերթից։ Գրված է երկսյուն, բոլորգրով։ Պահպանակը ունի 4 էջ, գրված է՝ մագաղաթի-ի վրա՝ ուղղագիծ երկաթագիր, Աւետարանով։ Կազմը` կաշեպատ տախտակ դրոշմազարդ, աստառը՝ զարդահյուս կապույտ կտավ։ Հիշատակարաններ՝ գրչի 223բ, հետագայի՝ 223բ, 295բ(1380 թվական)։


== Բովանդակություն ==
Վարդապետ Արևելցւոյ Մեկնութիոն Հնգամատենին։
Եփրեմի Մեկնութիւնք Յեսուայ, Դատաւորաց, Սամուէլի։
Դպրութիւն թագաւրութեանց։
Եղիշէի Մեկնութիւն Յեսուայ և Դատաւորաց։


== Ծանոթագրություններ ==
Սթիվեն Բրաստ

Սթիվեն Բրաստ (Սթիվեն Կառլ Զոլտան Բրաստ, անգլ.՝ Steven Karl Zoltán Brust, նոյեմբերի 23, 1955(1955-11-23), Հունգարիա), հունգարական ծագմամբ ամերիկացի գրող, ստեղծագործում է ֆենտեզի ժանրում։
Բրաստը բնութագրում է իրեն որպես մարքսիստ և տրոցկիստ։


== Ստեղծագործություն ==
Սթիվեն Բրաստի ստեղծած աշխարհը կոչվում է «Դրագեիրա»։ Նրա բնակիչները հիմնականում էլֆեր են (երկարակյացներ, ովքեր իրենց մարդիկ են անվանում) և իրական մարդիկ, ովքեր կոչվում են նաև արևելցիներ։
Գործողությունները մեծ մասամբ կատարվում են Էլֆերի տարածքներում։ Էլֆերի հասարակությունը բաղկացած է տոհմերից, որոնցից յուրաքանչյուրն ունի իր տոտեմ-կենդանին (Վիշապ, Փյունիկ, Ատիրա, Իսոլա և այլն)։ Բոլոր էլֆերը այս կամ այն չափով կարողանում են հրաշքներ գործել։
Արևելցի-մարդիկ, ի տարբերություն էլֆերի, չեն կարողանում հրաշքներ գործել, բայց դրա փոխարեն լավ տիրապետում են կախարդանքին։ Միայն երկու տոհմ է իր կազմ ընդունում մարդկանց (Ջարեգը, որը մասնագիտացված է հանցագործության կազմակերպման մեջ, և Տեկլան՝ երկրագործները)։
Բրաստը հետաքրքրվում է հունգարական մշակույթով և խոհանոցով։ Նա նաև լրջորեն զբաղվում է երաժշտությամբ։ Նվագում է թմբուկ, կիթառ և բանջո, հանդես է գալիս «Կատուները ծիծաղում են» (անգլ.՝ «Cats Laughing») խմբի կազմում։ Այդ խմբի կազմում ընդգրկված է նաև գրող Էմմա Բուլլը, ում հետ համատեղ Բրաստը գրել է «Ազատություն և անհրաժեշտություն» (անգլ.՝ «Freedom and Necessity») պոեմը։


== Մատենագրություն ==


==== «Վլադ Տալտոշ» շարք ====
«Վլադ Տալտոշ» (անգլ.՝ «Vlad Taltos») շարքում նախատեսված է 19 պոեմ։

Ժամանակագրական հաջորդականություն«Տալտոշ» (Taltos) (1988)
«Յենդի» (Yendi) (1984)
«Վիշապ» (Dragon) (1998)
«Ջարեգ» (Jhereg) (1983)
«Տեկլա» (Teckla) (1987)
«Փյունիկ» (Phoenix) (1990)
«Ջագալա» (Jhegaala) (2008)
«Ատիրա» (Athyra) (1993)
«Օրկա» (Orca) (1996)
«Իսոլա» (Issola) (2001)
«Ձուր» (Dzur) (2006)
«Յորիչ» (Iorich) (2010)
«Տիասա» (Tiassa) (2011)
«Ճուռակ» (Hawk) (2014)Հեղինակային հաջորդականություն«Ջարեգ» (Jhereg) (1983)
«Յենդի» (Yendi) (1984)
«Տեկլա» (Teckla) (1987)
«Տալտոշ» (Taltos) (1988)
«Փյունիկ» (Phoenix) (1990)
«Ատիրա» (Athyra) (1993)
«Օրկա» (Orca) (1996)
«Վիշապ» (Dragon) (1998)
«Իսոլա» (Issola) (2001)
«Ձուր» (Dzur) (2006)
«Ջագալա» (Jhegaala) (2008)
«Յորիչ» (Iorich) (2010)
«Տիասա» (Tiassa) (2011)
«Ճուռակ» (Hawk) (2014)
«Վալիստա» (Vallista) (սպասվում է)


==== «Փյունիկի Գվարդիա» շարք ====
«Փյունիկի Գվարդիա» (անգլ.՝ «Khaavren Romances») շարքի պոեմներն են․

«Փյունիկի Գվարդիա» (The Phoenix Guards) (1991)
«Հինգ հարյուր տարի անց» (Five Hundred Years After) (1994)
«Վիկոնտ Ադրիլանկիի արկածները» (The Viscount of Adrilankha)
«Մահացածների ճանապարհները» (The Paths of the Dead) (2002)
«Սև ամրոցի տիրակալը» (The Lord of Castle Black) (2003)
«Սետրա Լավոուդ» (Sethra Lavode) (2004)


== Ծանոթագրություններ ==


== Արտաքին հղումներ ==
The Dream Café - Հեղինակի կայքը
Կենսագրությունն ու մատենագրությունը fantlab.ru կայքում
Սթիվեն Բրաստի ստեղծագործությունները Ալդեբերանի գրադարանում Archived 2007-12-13 at the Wayback Machine.
Brainyquote - Ցիտատներ
Steven Brust’s LiveJournal
Steven Brust’s Travel & Event Schedule
Dragaera — a site authorized by Brust, with a mailing list, resources, and links to many fan pages
Պյանսանո

Պյանսանո (իտալերեն՝ Piansano), կոմունա Իտալիայում, գտնվում է Լացիո մարզի Վիտերբո գավառում։
Բնակչությունը կազմում է 2220 մարդ (ըստ 2001 թվականի), բնակչության խտությունը կազմում է 83,96 մարդ/կմ²։ Տարածքը կազմում է 26,44 կմ²։ Փոստային ինդեքս՝ 01010։ Հեռախոսային կոդ՝ 0761։
Քաղաքի հովանավոր սուրբը Սուրբ Բեռնարդինիոն է (San Bernardino), որի տոնը նշվում է ամեն տարի մայիսի 20-ին։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Ծաղկուտ (այլ կիրառումներ)

Ծաղկուտ, կարող է վերաբերել՝

Ծաղկուտ - լեռնագագաթ Սյունիքի մարզում, Բարգուշատի համակարգում
Ծաղկուտ - գյուղական համայնք Հայաստանի Շիրակի մարզում
Շոյրինգ

Շոյրինգ  (գերմ.՝ Scheuring), կոմունա Գերմանիայի Բավարիա երկրամասում։
Գտնվում է Լեխի Լանդսբերգի վարչական շրջանի ենթակայության տակ։ Մտնում է Կրոնախ շրջանի կազմի մեջ։ Բնակչությունը ՝ 1835 մարդ է (2010 թվականի դեկտեմբերի 31–ի տվյալներով.։ Զբաղեցնում է 21,35 կմ² տարածք։ Պաշտոնական կոդ՝  09 1 81 138.։
Կոմունան բաժանված է երեք գյուղական համայնքի։


== Ծանոթագրություններ ==


== Արտաքին հղումներ ==
Պաշտոնական կայք (գերմ.)
Նիկոլաևսկի շրջան (Խաբարովսկի երկրամաս)

Անվան այլ կիրառումների համար տե՛ս՝ Նիկոլաևսկի շրջան (այլ կիրառումներ)Նիկոլաևսկի շրջան (ռուս.՝ Николаевский район), մունիցիպալ շրջան Ռուսաստանի Դաշնության Խաբարովսկի երկրամասում։
Ստեղծվել է 1965 թվականին։ Վարչական կենտրոնը՝ Նիկոլաևսկ նա Ամուրե։


== Աշխարհագրություն ==
Շրջանի տարածքի մակերեսը կազմում է 17188 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 12462 մարդ։ Բնակչության խտությունը կազմում էր 0,73 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պրեդիկատ

Պրեդիկատ (լատ.՝ praedicatum - ստորոգյալ), դատողության տրամաբանական ստորոգյալը (կամ, երբեմն՝ նախադասության լեզվաբանական ստորոգյալը), որն արտահայտում է այն, ինչ ասվում է սուբյեկտի մասին։ Օրինակ, «Դվինը Հին Հայաստանի մայրաքաղաքներից է» դատողության պրեդիկատը «Հին Հայաստանի մայրաքաղաքներից է» արտահայտությունն է, իսկ «2<3» դատողության պրեդիկատը` «<» (մաթեմատիկական գրելաձևը «x<y»)։
Մաթեմատիկական տրամաբանության շրջանակներում պրեդիկատը սովորաբար հասկացվում է որպես տվյալ առարկայական տիրույթից վերցված կամայական առարկային որևէ տրամաբանական արժեք վերագրող ֆունկցիա։ Օրինակ` «x-ը Հին Հայաստանի մայրաքաղաքներից է» դատողության մեջ պրեդիկատը հասկացվում է որպես ֆունկցիա, որը որոշ, քաղաքների (Դվին, Անի, Արտաշատ) առնչությամբ ճշմարիտ է, իսկ մյուս քաղաքների (Մանազկերտ, Լենինգրադ, Աթենք) առնչությամբ՝ կեղծ։


== Տես նաև ==
Պրեդիկատների տրամաբանություն
Դուբովիչսկի գյուղական խորհուրդ (Կրոլեվեցկի շրջան)

Դուբովիչսկի գյուղական խորհուրդ  (ուկրաիներեն՝ Дубовицька сільська рада), Ուկրաինայի Սումիի մարզի Կրոլևեցկի շրջանում։
2001 թվականի տվյալներով Դուբովիչսկի գյուղական խորհրդում բնակվում էր 1282 մարդ։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Օրսան (Օդի գավառ)

Օրսան (ֆր.՝ Orsans), համայնք Ֆրանսիայի Օկսիտանիա մարզի Օդ գավառում:
Բնակչությունը 2008 թվականի դրությամբ կազմում է 90 մարդ, բնակչության խտությունը` 9.05 մարդ/կմ²: Բնակավայրը զբաղեցնում է 9.94 կմ² տարածք:


== Աշխարհագրություն ==
Գտնվում է Փարիզ քաղաքից 640 կմ հարավ, Մոնպելիե քաղաքից` 165 կմ արևմուտք, Կարկասոն քաղաքից` 31 կմ արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 54 աշխատունակ (15-64 տարեկան)  բնակիչ, որոնցից ակտիվ էին 39-ը, իսկ ոչ ակտիվները` 15: Ակտիվության ցուցանիշը կազմում է 72,2 %: 39 աշխատունակ մարդկանցից աշխատել է 36 անձ (20 տղամարդ և 16 կին): Գործազուրկ են եղել 3 անձ (0 տղամարդ և 3 կին): 15 անաշխատունակներից 4-ը եղել են աշակերտներ կամ ուսանողներ, 5-ը` թոշակառուներ, իսկ 6-ը չեն աշխատել տարբեր պատճառներով:


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Խշլագոմ

Խշլագոմ, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մշո դաշտում։


== Բնակչություն ==
1880 թվականին ուներ 80 տուն, իսկ XX դարի վերջին 69 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կուրակինո (գյուղ, Սաֆոնովսկի շրջան)

Կուրակինո (ռուս.՝ Куракино), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կալինովկա (գյուղ, Խոմուտովսկի շրջան)

Անվան այլ կիրառումների համար տե՛ս՝ ԿալինովկաԿալինովկա (ռուս.՝ Калиновка), գյուղ Ռուսաստանի, Կուրսկի մարզի Խոմուտովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նանա Ջորջաձե

Նանա Գիվիևնա Ջորջաձե  (վրաց.՝ ნანა ჯორჯაძე, օգոստոսի 24, 1948(1948-08-24), Թբիլիսի, Վրացական ԽՍՀ, ԽՍՀՄ), վրացի կինոռեժիսոր, սցենարիստ, նկարիչ, ուսուցիչ, Կաննի կինոփառատոնի հաղթող։


== Կենսագրություն ==
1966 թվականին ավարտել է երաժշտական դպրոցը, 1972 թվականին՝ Թբիլիսիի նկարչական ինստիտուտի ճարտարապետական բաժինը։
1968–1974 թվականներին աշխատել է որպես ճարտարապետ։
1974 թվականին Նանա Ջորջաձեն ընդունվել է կինոռեժիսոռրայի ֆակուլտետ՝ Պետական թատրոնի ինստիտուտ՝ Տ․ Աբուլաձեի և Ի․ Կվիրիկաձեի խմբում։
Կինոյում է 1977 թվականից։
Նկարահանվել է «Մի փոքր հարցազրույց անձնական հարցերից», «Լողորդը», «Առողջ եղիր, բարեկամ», «Մեծ արշավանք հարսնացուի համար», «Դոն Կիխոտի և Սանչոյի բնակավայր»։
1991-1995 թվականներին Ի․ Կվիրիկաձեի հետ միասին դասավանդել է ռեժիսորական արվեստ։
1994 թվականից հանդիսանում է Եվրոպական կինոակադեմիայի անդամ։
Իր մի քանի ֆիլմերում հանդես է գալիս որպես նկարիչ և զգեստների ձևավորող։
1995 թվականից ապրում է Ռուսաստանում, Գերմանիայում։ Աշխատում է Ռուսաստանում, Գերմանիայում, Ֆրանսիայում։
2002 թվականին եղել է ժյուրիի անդամ՝ «Ուղերձ մարդուն»։


== Ֆիլմագրություն ==


=== Հեղինակային աշխատանքներ ===
1978 — «Մի փոքր հարցազրույց անձնական հարցերից»
1981 — «Առողջ եղիր, բարեկամ»
1981 — «Լողորդը»
1985 — «Մեծ արշավանք հարսնացուի համար»
1988 — «Դոն Կիխոտի և Սանչոյի բնակավայր»


=== Ռեժիսորական աշխատանքներ ===
1978 — «Տրիո»
1979 —«Ատլանտ»
1980 — «Ճանապարհորդություն Սոպոտ»
1982 — «Օգնիր ինձ բարձրանալ Էլբրուսը»
1987 — «Ռոբինզոնադա, կամ իմ անգլիական պապիկ»
1996 — «Հազար ու մի բաղադրատոմս սիրահարված խոհարարից»
2000 — «Ամառ, կամ 27 կորցրած համբույրներ»
2000 — «Միայն դու․․․»
2008 — «Մետեոհիմար»


=== Սցենարներ ===
1982 — «Օգնիր ինձ բարձրանալ Էլբրուսը»
1993 — «Հիշողությունները դարձան խելագար»
1993 — «Կաբան»
2000 — «Ամառ, կամ 27 կորցրած համբույրներ»


== Մրցանակներ ==
Վրաստանի Լենինի կոմերիտական ​​մրցանակ (1982 թվական)
Կաննի փառատոնի լավագույն դեբյուտ՝ «Ոսկե տեսախցիկ» 1987 թվական


== Ծանոթագրություններ ==


== Աղբյուրներ ==
Նանա Ջորջաձե (անգլ.) Internet Movie Database կայքում
http://mediateka.km.ru/cinema_2001/Encyclop.asp?Topic=topic_segida_p1563(չաշխատող հղում)
Վորոտինովո

Վորոտինովո (ռուս.՝ Воротыново), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հարցուպատասխանի

Հարցուպատասխանի, հարցում, հարցմունք և պատասխանիք, քրիստոնեական մատենագրության ամենատարածված տեսակներից, որտեղ հարց ու պատասխանի եղանակով արծարծվել են աստվածաբանական, դավանաբանական, բնագիտական հաճախ վիճելի, հրատապ խնդիրներ։ Ելնելով ուսումնագիտական նկատառումներից՝ հայ մատենագիրները եկեղեցու նշանավոր հայրերի երկերից քաղել և կազմել են հարցուպատասխանիներ. առավել ներկայանալի օրինակներից են Բարսեղ Կեսարացու և Գրիգոր Նազիանզացու Հարցմունքը, Գրիգոր Նազիանզացու «Առ որս» ճառաշարի հիման վրա կազմված հարցուպատասխանի և այլն։ Հայ ինքնուրույն մատենագրության մեջ հայտնի են հետևյալ երկերը. Գրիգոր Լուսավորչի Հարցումը, «Եղիշէ վարդապետի Հարցմունք եւ պատասխանիք ի գիրս Ծննդոց», «Հարցումն Արձանայ թագաւորի և պատասխանիք Եզնկա վարդապետի Կողբացւոյ», «Հարցումն Աշոտոյ Սմբատայ թագաւորի եւ պատասխանիք Եզնկայի հայոց վարդապետի», «Դաւթի Հարքացւոյ եւ փիլիսոփայի որ յիմաստասիրված եւ յիմաստասիրելի հարցուածս», «Հարցումն Աշոտոյ իշխանին վասն մատաղի պատասխանի Սահակի հայոց վարդապետի», «Կոմիտասի հայոց կաթողիկոսի եւ Պիռոսի պատրիարգի՝ Հարցաքննութիւն եւ վիճաբանութիւն», «Տիրանայ հայոց վարդապետի պատասխանի հարցմանց թագաւորացն Աղուանից Ատրներսեհի եւ Փիպէի», «Հարցմունք զանազանք՝ արարեալ Վանական վարդապետի և պատասխանի բարառնաբար», «Հարցումն սուրբ վարդապետին Դաւթի մականուն Ալաւկա որդի», «Հարցումն պատրիարգին եւ պատասխանի սրբոյն Ներսիսի»։ Փոքր թիվ չեն կազմում նաև անանուն հարցուպատասխանիները. «Հարցմունք եւ պատասխանիք հայոց վարդապետաց ընդդէմ երկաբնակաց», «Հարցմունք եւ պատասխանիք ի Գրոց Սրբոց» և այլն։
Առակ (այլ կիրառումներ)

Առակ, կարող է վերաբերել՝

Առակ - բարոյախոսական բնույթի գրական ստեղծագործություն, որտեղ այլաբանության միջոցով ներկայացվում, ծաղրվում և քննադատության են ենթարկվում մարդկանց արատները
Առակ - գյուղ Արևմտյան Հայաստանում, Վանի վիլայեթի Աղբակի գավառում
Եղիշե Շամախյան

Եղիշե Միքայելի Շամախյան (1895, Շուշի, Ելիզավետպոլի նահանգ, Ռուսական կայսրություն - 1921), Հայաստանում խորհրդային ռեժիմի հաստատման աջակից, ԽՄԿԿ անդամ (1917)։  
Ավարտել է Թիֆլիսի Ներսիսյան դպրոցը։ Դպրոցական տարիներին ընդգրկվել է մարքսիստական աշակերտական խմբակում։ Զբաղվել է ուսուցչությամբ։ Դիլիջանում մասնակցել է բոլշևիկյան ընդհատակյա բջջի և «Սպարտակ» երիտասարդական կազմակերպության ստեղծմանը։ 1920 թվականի հունվարին եղել է Երևանում գումարված Հայաստանի կոմունիստական կազմակերպությունների կոնֆերանսի մասնակիցներից։ 1920 թվականի փետրվարին բանտարկվել է։ Մայիսյան ապստամբության պարտությունից հետո մեկնել է Բաքու, աշխատել ՀԿ(բ)Կ Արտասահմանյան բյուրոյում։ Ռուսական 11-րդ կարմիր բանակի կողմից Հայաստանը ռազմակալելուց և երկրում խորհրդային կարգեր հաստատելուց հետո հետո նշանակվել է Դիլիջանի գավկոմի քարտուղար։ 1921 թվականի Փետրվարյան ապստամբության ժամանակ դաշնակների դեմ կռվել է Նոր Բայազետի ճակատում։ Ապստամբության ճնշումից հետո եղել է Նոր Բայազետի գավկոմի քարտուղար, ապա հայկական հրաձգային դիվիզիայի քաղաշխատող։ 


== Ծանոթագրություններ ==
Կիրատու

Կիրատու, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Վիտեն (գյուղ, Ռատնովի շրջան)

Վիտեն (ուկրաիներեն՝ Витень), գյուղ Ուկրաինայի Վոլինի մարզի Ռատնովի շրջանում։
2001 թվականի տվյալներով Վիտեն գյուղում բնակվում էր 93 մարդ։ Բնակավայրը զբաղեցնում է 0,353 կմ²։ Բնակչության խտությունը կազմում էր 263,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)